Musée maritime fluvial et portuaire de Rouen

't Musée maritime fluvial et portuaire de Rouen (Nedersaksisch: zee- en aovenmuseum van Roeaan) is een museum over de geskiedenisse van de Normandische aovenstad Roeaan en de skeepsvaort van ien van de grootste aovens van Frankriek. 't Museum is te vienen in ien van de veurmaolige loodsen van de aoven, de eufdonderwärpen van 't museum bin: de geskiedenisse van de aoven, dät mit tal van foto's edokementeerd wördt, de aovenveurzieningen en -wärkzaameden langes de revier de Seine in de 19e eeuw, de grote zeilskepen van Roeaan, de aandelsvloot, 't wätervervoer op revieren, de skeepsbouw, de walvisvaangst, de geskiedenisse van duukboten, waoronder infermatie over Robert Fultons Nautilus. 't Museum ef onder aandere een revierboot mit een lengte van 38 meter, dät ok bezichtigd kan worden, motors van revierboten, stoomboten die deur vissers gebruukt bin en 't skelet van een walvis. Uutgaonde verwiezings Webstèè van 't museum